Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Iñaki Iriarte López jaunak egindako galderaren erantzuna, Foru Diputazioak emana, “Tortura eta tratu txarrak Nafarroako Foru Komunitatean 1960-1978 bitartean” txostenetik Atarés koronelaren aipamena kentzeari buruzkoa. Galdera 2021eko martxoaren 5eko 32. Nafarroako Parlamentuko Aldizkari Ofizialean argitaratu zen.

Iruñean, 2021eko martxoaren 29an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Iñaki Iriarte López jaunak 10-21/PES-00099 galdera egin du, idatziz erantzun dakion. Hauxe da horri buruz Herritarrekiko Harremanetako kontseilariak ematen duen informazioa:

Herritarrekiko Harremanetako Departamentuko Bakearen, Bizikidetzaren eta Giza Eskubideen Zuzendaritza Nagusiak, bere webguneko 2021eko otsailaren 26ko datarekin, kendu egin zuen idatzizko galderan aipatzen den txostena.

Halaber, Zuzendaritza Nagusia harremanetan jarri da txostena prestatu zuen ikerketa-taldearekin, aipatutako informazioa egiaztatzeari ekin diezaion.

Hori guztia jakinarazten dizut, Nafarroako Parlamentuko Erregelamenduaren 194. artikuluan ezarritakoa betez.

Iruñean, 2021eko martxoaren 29an

Herritarrekiko harremanetako kontseilaria: Ana Ollo Hualde